Επιτρέπεται να μεταφέρετε όπλα και πυρομαχικά ως παραδοτέες αποσκευές σε πτήσεις της Emirates υπό τις ακόλουθες προϋποθέσεις:
Πρέπει να έχετε μαζί σας την πρωτότυπη άδεια οπλοκατοχής στο όνομά σας και όλα τα πρωτότυπα έγγραφα κατάλληλων εξουσιοδοτήσεων και αδειών (εφόσον απαιτούνται) για την εξαγωγή ή/και εισαγωγή των όπλων και των πυρομαχικών.
Η μεταφορά οποιουδήποτε τύπου όπλων και πυρομαχικών πρέπει να εγκριθεί από την Emirates τουλάχιστον τρεις ημέρες πριν από την πτήση σας. Πρέπει να συμπληρώσετε το έντυπο που αφορά τα όπλα (το οποίο διατίθεται μόνο στα Αγγλικά) στην ενότητα "Επικοινωνήστε μαζί μας" του Κέντρου Βοήθειας για να ξεκινήσει η διαδικασία έγκρισης. Λάβετε υπόψη ότι μπορεί να χρειαστεί επιπλέον χρόνος για την έγκριση εάν μεσολαβούν δημόσιες αργίες και σαββατοκύριακα στη χώρα διαμονής σας και στα ΗΑΕ.
Το όπλο πρέπει να είναι εντελώς άδειο και, αν είναι εφικτό, αποσυναρμολογημένο και τοποθετημένο σε βαλίτσα ή ειδική θήκη όπλου.
Τα πυρομαχικά πρέπει να είναι αποθηκευμένα με ασφάλεια μέσα σε ανθεκτικό, σφραγισμένο κουτί, τοποθετημένο μέσα σε βαλίτσα και να περιβάλλονται από άλλα αντικείμενα. Η βαλίτσα δεν πρέπει να φέρει την ένδειξη "Εκρηκτικά".
Το μέγιστο επιτρεπόμενο μικτό βάρος πυρομαχικών ανά επιβάτη είναι 5 κιλά (11 λίβρες). Οι επιβάτες που ταξιδεύουν σε γκρουπ πρέπει να μεταφέρουν τα πυρομαχικά στις ατομικές αποσκευές τους και καμία από αυτές να μην υπερβαίνει το όριο βάρους των 5 κιλών (11 λίβρες) σε πυρομαχικά.
Απαγορεύεται η μεταφορά όλων των ειδών πυροτεχνημάτων και άλλων αντικειμένων που περιέχουν εκρηκτικές ύλες, όπως χριστουγεννιάτικες κροτίδες, απλές κροτίδες, πύραυλοι από μπουκάλια, ειδικές συσκευασίες χαρτοπόλεμου και μικρά πυροτεχνήματα σε συρματάκι, στις χειραποσκευές ή στις παραδοτέες αποσκευές στις πτήσεις μας.
Για τους επιβάτες που επιθυμούν να μεταφέρουν όπλα σε πτήση προς ή μέσω Ντουμπάι ισχύουν οι παρακάτω ειδικοί όροι:
Όσοι επιβάτες επιθυμούν να φέρουν όπλα και πυρομαχικά στα ΗΑΕ πρέπει να λάβουν ειδική άδεια από το Τελωνείο των ΗΑΕ και το Υπουργείο Εθνικής Άμυνας των ΗΑΕ. Για την απόκτηση αυτής της ειδικής άδειας, οι επιβάτες πρέπει να επικοινωνήσουν απευθείας με αυτές τις κρατικές αρχές.
Οι επιβάτες που μετεπιβιβάζονται ή διέρχονται με πτήσεις ανταπόκρισης πρέπει να λάβουν άδεια για όπλα και πυρομαχικά πριν από το ταξίδι τους από το Αστυνομικό Τμήμα του Αεροδρομίου του Ντουμπάι και από το Τμήμα Πολιτικής Αεροπορίας.